
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 8 Septembrie 2026
             PLx 554/ 2026


AVIZ
asupra propunerii legislative pentru modificarea Legii 189/2021 privind sărbătorirea zilei de 10 mai ca Ziua Independenţei Naţionale a României şi pentru modficarea alin.(1) al art.139 din Legea nr.53/2003 - Codul muncii
      În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă are ca obiect de reglementare modificarea Legii nr.189/2021 privind sărbătorirea zilei de 10 mai ca Ziua Independenţei Naţionale a României, în sensul declarării acestei zile ca zi de sărbătoare naţională, precum şi modificarea art.139 alin.(1) din Legea nr.53/2003, în vederea includerii zilei de 10 mai în categoria zilelor de sărbătoare legală în care nu se lucrează.;, trimisă cu adresa nr. PL-x 554 din 1 septembrie 2026, înregistrată cu nr. 7c-13/737/2026.
Senatul,  în calitate  de primă  Cameră  sesizată,  a respins propunerea legislativă, în ședința din 29 iunie 2026.

         Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
       Potrivit prevederilor art. 63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 8 septembrie 2026.

       Membrii Comisiei au examinat propunerea legislativă supusă avizării, expunerea de motive,  avizul favorabil al Consiliului Legislativ și avizul nefavoravil al Consiliului Economic și Social.
       În urma dezbaterilor s-a hotărât, cu unanimitate de voturi, avizarea pozitiva a propunerii legislative, în forma transmisă Comisiei juridice, de disciplină şi imunităţi de către Biroul Permanent. 
       Propunerea legislativă face parte din categoria legilor organice.
          PREŞEDINTE,                          

           SECRETAR,
  Prof univ. Liviu-Bogdan Ciucă

              Neagu Petre - Emanoil
Consilier parlamentar – Rafaela Vîrșescu

